**Save the Date Spotlight 2023: Spectacole**

**de lumină, sunet şi culoare în weekendul**

**21-23 aprilie, la Bucureşti**

Ajuns la cea de-**a şaptea ediţie**, **festivalul de artă vizuală în aer liber Spotlight** a pregătit, pentru weekendul **21-23 aprilie 2023**, o nouă serie de **experienţe multimedia** în **locaţii consacrate** şi **locaţii în premieră** pe **Calea Victoriei** şi la **ARCUB – Hanul Gabroveni**.

Evenimentul care aşteaptă, şi în acest an, peste 100.000 de participanţi, **Spotlight Festival** este un proiect organizat de **Primăria Capitalei**, prin **ARCUB – Centrul Cultural al Municipiului Bucureşti**, alături de **Direcţia Cultură, Învăţământ, Turism**, cu sprijinul **MONUMENT for – Direcţia Generală de Arhitectură Peisagistică şi Monumente de For Public**.

Din anul 2023, Spotlight Festival este **membru** al celei mai ample reţele internaţionale de festivaluri ale luminii – The **International Light Festivals Organisation**, conectând astfel Bucureştiul cu cele mai mari oraşe ale lumii care găzduiesc evenimente spectaculoase de new media în spaţiul public.

**Tema Spotlight – Geometry of The City**

Ediţia Spotlight din acest an se numeşte **Geometry of the City** şi îşi propune să transforme geometria oraşului prin trei zile de spectacole de lumină, culoare şi sunet. Astfel, între **21 şi 23 aprilie**, clădiri celebre din Bucureşti prind viaţă prin **videomapping**, locuri iconice sunt populate de **instalaţii multimedia**, iar statuile oraşului sunt animate prin **proiecţii de light art**.

**Premiere la Spotlight #7 – Geometry of the City**

În premieră la Spotlight, **Hotel InterContinental Athénée Palace Bucharest** este **inclus în circuitul festivalului** cu o **proiecţie luminoasă de foarte mari dimensiuni**, ce poartă semnătura unuia dintre cei mai importanţi artişti contemporani din România, **Roman Tolici**. De asemenea, **harta Spoltight se extinde**, în acest an, cu o **instalaţie în Centrul istoric**, pe faţada **Hanului Gabroveni**, **sediul Centrului Cultural al Municipiului Bucureşti – ARCUB**.

Este, de altfel, pentru prima dată când **programul Spotlight** include **lucrări realizate de nume celebre ale artei contemporane din România** alături de care **artişti de street art**, **ilustratori** şi **sculptori** români, ce transformă locuri iconice din Bucureşti împreună cu **pionieri new media din Franţa, Ungaria şi Austria**.

**Un alt element de noutate** în al ediţiei din acest an a festivalului este **muzica corală** inclusă în programul Spotlight ca element de **inspiraţie pentru un spectacol de videomapping**. Spotlight Festival 2023 **marchează** împlinirea a **60 de ani de existenţă ai Corului Naţional de Cameră „Madrigal – Marin Constantin”** cu o sesiune de **videomapping** pe faţada **Teatrului Odeon**, realizată de **Mindscape Studio** după un fragment muzical interpretat de celebrul ansamblu vocal.

**Harta Spotlight # 7 – Geometry of The City**

În weekendul 21-23 aprilie 2023, Spotlight invită publicul să exploreze un oraş reinventat de arta new media prin **zeci de instalaţii şi proiecţii de light-art pe Calea Victoriei** şi la **ARCUB – Hanul Gabroveni**. De la **statuia lui Mihai Eminescu din parcul Ateneului** transformată într-un joc vizual, la **Palatul Telefoanelor** escaladat de personaje ilustrate, la **Teatrul Odeon** devenit teren de joacă sau **parcul Kretzulescu** devenit o grădină de flori din lumină, Spotlight – Geometry of the City a pregătit pentru bucureşteni o aventură vizuală spectaculoasă. **Traseul Spotlight** din acest an **începe de la intersecţia Calea Victoriei cu strada Piaţa Amzei** şi continuă de-a lungul acesteia **până la Cercul Militar**, cu o ultimă oprire în **Centrul vechi**, la **ARCUB – Hanul Gabroveni**.

**Programul Spotlight – Geometry of the City 2023 | 21-23 APRILIE 2023**

Programul Spotlight începe, în fiecare zi de festival, de la ora 19.30 și se încheie la ora 23.00. Detalii despre program și instalațiile participante la Spotlight 2023 vor fi disponibile curând pe arcub.ro și spotlightfestival.ro.

**„Statui vii” la Spotlight – Geometry of The City**

Pentru a doua oară consecutiv, **MONUMENT for – Direcţia Generală de Arhitectură Peisagistică şi Monumente de For Public** se alătură Festivalului Spotlight şi animă o serie de statui de pe Calea Victoriei prin **spectacole de videomapping** create de **Les Ateliers Nomad** în cadrul programului **„Statui vii”**, o campanie iniţiată de MONUMENT for, ce îşi propune să valorizeze monumente emblematice ale oraşului printr-o serie de reactivări artistice.

**Despre Spotlight – Bucharest International Light Festival**

Spotlight – Bucharest International Light Festival se află la a şaptea ediție și este unul dintre evenimentele bucureștene care strânge anual peste 150.000 de spectatori în trei zile de festival. Zeci de lucrări artistice, instalații, sisteme de iluminare arhitecturală și video-mapping din Germania, Ungaria, Slovacia, Finlanda, Cehia, Polonia, Franța, Austria și România transformă clădiri emblematice din București precum Biblioteca Centrală Universitară, Muzeul Național de Artă al României, Teatrul Odeon, Cercul Militar Național, Palatul CEC.

Inaugurat în 2016 în contextul Anului Internațional al Luminii, Spotlight a reunit, de-a lungul timpului, sute de artiști români și internaționali și s-a bucurat de colaborări cu cele mai prestigioase festivaluri de profil din Europa (Fête des Lumières - Ville de Lyon, Festivalul Luminii de la Berlin, Signal Festival din Praga). Din acest an, Spotlight este membru ILO, cea mai amplă reţea internaţională de festivaluri ale luminii – The International Light Festivals Organisation.

Proiect organizat de **Primăria Capitalei,** prin **ARCUB - Centrul Cultural al Municipiului București**, alături de **Direcţia Cultură, Învăţământ, Turism**

Partener instituțional: **MONUMENT for – Direcția Generală de Arhitectură Peisagistică și Monumente de For Public**, **Corul Naţional de Cameră „Madrigal – Marin Constantin”**

Sponsori: **Asirom**, **Hotel InterContinental Athénée Palace Bucharest**

Parteneri principali: **Radio Europa FM**, **Virgin Radio România**, **International Light Festival Organisation**

Parteneri media: **București FM**, **Agerpres.ro**, **STB**

Mulţumiri: **Compania Municipală de Iluminat Public**, **Orange**, **Cercul Militar**, **Hotel Novotel**, **Magazinul Muzica**, **Palatul Telefoanelor**, **Teatrul Odeon**, **Kraft Market.**

Urmăriți-ne pe [Facebook](https://www.facebook.com/ARCUB.Bucuresti/?ref=page_internal) și [Instagram](https://www.instagram.com/arcub.bucuresti/)

Detalii pe [www.arcub.ro](http://www.arcub.ro)

***ARCUB*** *- Centrul Cultural al Municipiului Bucureşti cultivă identitatea culturală a Capitalei din 1996. Proiectele inițiate și desfășurate de ARCUB în anii de activitate au contribuit la diversificarea vieții culturale a orașului, precum și la înscrierea acestuia în rândul marilor capitale ale lumii.*

***ARCUB*** *este organizatorul Festivalului internațional al luminii – Spotlight, Festivalului Internaţional de Teatru de Stradă – B-FIT in the Street!, al singurului festival internaţional de jazz din Capitală, Bucharest Jazz Festival și al Zilelor Bucureștiului.*

**Persoană de contact (presă):**

Nicoleta Ion – PR Manager

ARCUB – Centrul Cultural al Municipiului București

E-mail: nicoleta.ion@arcub.ro

Tel: 0729.97.94.93